MINT เพิ่มสัดส่วนลงทุนของบริษัทย่อย “Over Success” เป็นถือ 69.18%
MINT เพิ่มสัดส่วนลงทุนของบริษัทย่อย “Over Success” จากเดิม 49% เป็นถือ 69.18%
30 เม.ย. 2558

นายพอล ชาลีส์  เคนนี่ กรรมการ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT เปิดเผยว่า บริษัทได้ทำการเพิ่มสัดส่วนการลงทุนในบริษัท Over Success Enterprise Pte. Ltd. โดยบริษัท MFG International Holding (Singapore) Pte.Ltd. (MFGIH) บริษัทที่ถือหุ้น 100%
โดยบริษัท Primacy Investment Limited บริษัทย่อยถือหุ้น 100% โดยบริษัทเดอะ ไมเนอร์ ฟู้ด กรุ๊ป จำกัด  (มหาชน) ซึ่งเป็นบริษัทย่อยถือหุ้นร้อยละ 99.73 โดย MINT
ทั้งนี้บริษัท Over Success Enterprise Pte. Ltd.ทุนจดทะเบียน 10,000 ดอลลาร์ สิงคโปร์ ประกอบด้วยหุ้นสามัญจำนวน 10,000 หุ้น มูลค่าที่ตราไว้หุ้นละ 1 ดอลลาร์สิงคโปร์ ซึ่งชำระเต็มจำนวนแล้ว สัดส่วนการถือหุ้นโดย MFGIH เดิม 49% แบ่งออกเป็นหุ้นสามัญจำนวน 4,900 หุ้น มูลค่าที่ตราไว้หุ้นละ 1 ดอลลาร์สิงคโปร์ สัดส่วนการถือหุ้นโดย MFGIH ใหม่เป็นร้อยละ 69.18 แบ่งออกเป็นหุ้นสามัญจำนวน 6,918 หุ้น มูลค่าที่ตราไว้หุ้นละ 1 ดอลลาร์สิงคโปร์ เงินทุนที่ใช้เป็นการใช้สิทธิในเงินกู้แปลงสภาพตามสัญญา